Abdullah Öcalan

Si Abdullah Öcalan ( ; Turko: [œdʒaɫan]; ipinanganak noong 4 Abril 1949), kilala rin bilang Apo (maikli para sa Abdullah at "tiyuhin" sa Kurdo), ay isang Kurdong bilanggong politikal at kasaping tagapagtatag ng ang militanteng Partido ng mga Manggagawa ng Kurdistan (PKK).

Si Öcalan ay nakabase sa Syria mula 1979 hanggang 1998. Tumulong siya sa pagtatag ng PKK noong 1978, at pinamunuan ito sa tunggaliang Kurdo-Turko noong 1984. Para sa karamihan ng kaniyang pamumuno, nakabase siya sa Syria, na nagbigay ng santuwaryo sa PKK hanggang sa huling bahagi ng dekada 1990.

Matapos mapilitang umalis sa Syria, si Öcalan ay dinukot sa Nairobi noong 1999 ng Pambansang Organisasyong Pangkaalaman ng Turkiya (sa tulong ng USA) at dinala sa Turkiya, kung saan pagkatapos ng paglilitis ay hinatulan siya ng kamatayan sa ilalim ng Artikulo 125 ng Kodigo Penal ng Turkiya, na may kinalaman sa pagbuo ng mga armadong organisasyon. Ang sentensiya ay binago sa pinalubhang habambuhay na pagkakakulong nang binuwag ng Turkiya ang parusang pangkamatayan. Mula 1999 hanggang 2009, siya ang nag-iisang bilanggo sa bilangguan ng İmralı sa Dagat ng Marmara, kung saan siya nakakulong pa rin.

Si Öcalan ay nagtaguyod ng isang pampulitikang solusyon sa tunggalian mula noong tigil-putukan ng Partido ng mga Manggagaw ang Kurdistan noong 1993. Ang panahon ng pagkakabilanggo ni Öcalan ay umikot sa pagitan ng mahabang panahon ng paghihiwalay kung saan siya ay hindi pinapayagang makipag-ugnayan sa labas ng mundo, at mga panahon kung kailan siya ay pinahihintulutang tumanggap ng mga bumisita. Kasangkot din siya sa mga negosasyon sa gobyerno ng Turkiya na humantong sa isang pansamantalang prosesong pangkapayapaan ng Kurdo–Turko noong 2013.

Mula sa bilangguan, naglathala si Öcalan ng ilang mga libro. Ang Hineolohiya, na kilala rin bilang agham ng kababaihan, ay isang anyo ng feminismong itinaguyod ni Öcalan at pagkatapos ay isang pangunahing prinsipyo ng Unyon ng mga Pamayanan ng Kurdistan (KCK). Ang pilosopiya ni Öcalan ng demokratikong confederalism ay isang malakas na impluwensiya sa mga estrukturang pampolitika ng Nagsasariling Pampangasiwaan ng Hilaga at Silangang Syria, isang nagsasariling na polity na binuo sa Syria noong 2012.

Mga sanggunian 
 

Articles with hCards
Nabubuhay na mga tao
Ipinanganak noong 1946
Mga terorista